REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/178-2017

19. septembar 2017. godine

B e o g r a d

Z A P I S N I K

38. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 19. SEPTEMBRA 2017. GODINE

 Sednica je počela u 10,00 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Krsto Janjušević, Aleksandra Majkić, Jelena Žarić Kovačević, Zvonimir Stević, zamenik člana Neđa Jovanovića, Petr Petrović, Balint Pastor, Milena Ćorilić, zamenik člana, Dejan Šulkić, Bajro Gegić i Vesna Nikolić Vukajlović.

 Sednici nisu prisustvovali članovi Odbora: Vesna Marković, Srbislav Filipović, Gordana Čomić, Saša Radulović, i Zoran Krasić.

 Sednici su prisustvovali: Vesna Mandić, vršilac dužnosti pomoćnika ministra, Vladimir Đamić, državni sekretar i Aleksandar Marković, šef Odseka za pravne poslove u Ministarstvu prosvete, nauke i tehnološkog razvoja.

 Na predlog predsednika Odbora, većinom glasova (sa devet glasova za i troje nije glasalo ) je usvojen predložen dnevni red

D n e v n i r e d:

 1. Razmatranje Predloga zakona o osnovama sistema obrazovanja i vaspitanja, koji je podnela Vlada;

 2. Razmatranje Predloga zakona o visokom obrazovanju, koji je podnela Vlada.

 Prva tačka dnevnog reda. . Razmatranje Predloga zakona o osnovama sistema obrazovanja i vaspitanja, koji je podnela Vlada.

 Odbor je razmotrio Predlog zakona o osnovama sistema obrazovanja i vaspitanja, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa deset glasova za i dvoje nije glasalo).

 Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o visokom obrazovanju, koji je podnela Vlada.

Odbor je razmotrio Predlog zakona o visokom obrazovanju, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa deset glasova za i dvoje nije glasalo).

 Za izvestioca Odbora na sednici Narodne skupštine određen je predsednik Odbora.

 Predsednik Odbora Đorđe Komlenski obavestio je prisutne članove Odbora da su dobili u prilogu kopije dve inicijative vezane za ocenu ustavnosti i pokretanja postupka pred Ustavnim sudom; da su im materijali dati radi upoznavanja i na sledećoj sednici Odbora dostavljanja, u skladu sa obavezom i Poslovnikom, odgovarajučeg izjašnjenja.

 Sednica je završena u 9,04 časova.

 Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski